*Par atklāta konkursa*

*“Elektroenerģijas iegāde Latvijas Universitātes vajadzībām”*

 *(Iepirkuma ident. Nr. LU 2015/7)*

*( turpmāk-Konkurss) nolikumā izvirzītajām prasībām*

 Atbildot uz Jūsu 2015. gada 14. aprīļa vēstulē Nr. 01VD00-31/1913 uzdotiem jautājumiem, sniedzam skaidrojumu par Konkursa nolikumā (turpmāk- Nolikums) izvirzītajām tehniskās atbilstības prasībām un tam pievienoto līguma projektu, proti, par uzdotiem jautājumiem:

***„1.”[..] viss, kas attiecas uz sistēmas pakalpojumiem un to iekļaušanu preces cenā un līguma cenā, ir jāizslēdz no Latvijas Universitātes atklātā konkursa nolikuma, to pamatojot, ka sadales sistēmas pakalpojumi ir regulēti ar normatīvajiem aktiem kā valsts regulēta tautsaimniecības nozare, un šāda veida pakalpojuma sniegšanai iepirkuma procedūru rīkošana nav pamatojama Publisko iepirkumu likuma izpratnē”,*** paskaidrojam, ka viss, kas attiecas uz Sistēmas operatora pakalpojumiem (turpmāk- Sistēmas pakalpojumi) nav iekļauts preces cenā. Tādējādi Pretendentam gatavojot Finanšu piedāvājumu atbilstoši Nolikuma 3. pielikuma formai, šīs izmaksas tajā nav jāiekļauj. Savukārt Pasūtītājam ir pienākums atbilstoši Publisko iepirkumu likuma 9.panta tiesiskam regulējumam **visas izmaksas**, kas var tikt saistītas ar Līguma izpildi iekļaut kopējā **Līguma cenā** (skatīt Nolikuma 3.3. punktu un Nolikuma 4.pielikuma 2.2.punktu.). Bez tam informējam, ka ar Jums iepriekš noslēgtais un šobrīd vēl spēkā esošais elektroenerģijas piegādes līgums satur analoģiskus noteikumus un nosacījumus.

 Ņemot vērā jau iepriekš sniegtos paskaidrojumus, Pasūtītāja izstrādātā Nolikuma redakcija paliek nemainīga.